Polaarsus rahvusvahelistes suhetes
Polaarsus rahvusvahelistes suhetes on üleilmse võimujaotuse viis, mis kirjeldab rahvusvahelise struktuuri olemust antud ajajärgul. Üldiselt eristatakse süsteeme võimukeskuste hulga alusel: unipolaarne, bipolaarne ja multipolaarne ehk polütsentristlik, kus maailm on jaotatud vastavalt ühe, kahe või rohkema jõukeskuse vahel. Süsteemitüüp ise on täielikult sõltuvuses võimujaotusest ja riikide globaalsest ja/või regionaalsest mõjust.